วันอาทิตย์ที่ 1 พฤศจิกายน 2026
คำเทศนาชุด “จ่ายครบแล้ว” – ตอนที่ 1: การมองจากเบื้องหลัง
บทนำ: ในคำเทศนาชุดนี้ เราจะเรียนรู้ว่าการทรงไถ่คืออะไร พระคริสต์ทรงไถ่เราอย่างไร เราได้รับการไถ่ให้พ้นจากสิ่งใด และเราจะดำเนินชีวิตในความจริงแห่งการทรงไถ่ของเราได้อย่างไร นอกจากนี้ เราจะเรียนรู้ด้วยว่าเหตุใดการเข้าใจเรื่องการทรงไถ่และการดำเนินชีวิตในความจริงแห่งการทรงไถ่ที่เราได้รับในพระเยซูคริสต์จึงเป็นสิ่งสำคัญ
ตอนที่ 1: การมองจากเบื้องหลัง
ในคำเทศนานี้ เราจะเรียนรู้ว่าเกิดอะไรขึ้นในฝ่ายฝ่ายวิญญาณขณะที่พระเยซูทรงถูกตรึงบนไม้กางเขน เราจะเริ่มศึกษาสิ่งที่เรียกว่า “การเปิดเผยสำแดงของเปาโล” เกี่ยวกับการทรงไถ่
ความจริงที่ต้องยึดไว้: พระเยซูทรงจ่ายราคาเพื่อไถ่ท่านให้เป็นอิสระจากกิจการทั้งปวงของมารอย่างสมบูรณ์แล้ว

1 การมองจากเบื้องหลัง
1.1 พระเยซูตรัสว่ายังมีอีกหลายสิ่งที่พระวิญญาณบริสุทธิ์จะทรงสอนในภายหลัง (ยอห์น 16:12–13)
1.2 เมื่อพระเยซูสิ้นพระชนม์บนไม้กางเขน ความเข้าใจของอัครทูตทั้ง 12 คนเกี่ยวกับสิ่งที่กำลังเกิดขึ้นนั้นจำกัดอยู่เพียงสิ่งที่พวกเขาสามารถมองเห็นได้ในฝ่ายธรรมชาติ อย่างไรก็ตาม พระวิญญาณบริสุทธิ์ทรงประทานการเปิดเผยสำแดงแก่อัครทูต   เปาโล ให้เข้าใจถึงสิ่งที่พระเจ้าทรงกระทำสำเร็จในฝ่ายวิญญาณเมื่อพระเยซูสิ้นพระชนม์
1.3 เปาโลเขียนว่าสิ่งที่ท่านสอนนั้นเป็นสิ่งที่พระวิญญาณบริสุทธิ์ทรงสอน (1 โครินธ์ 2:8–10)
2 ความหมายของคำว่า ไถ่
2.1 ซื้อกลับคืนมา
2.2 ช่วยให้พ้นหรือปลดปล่อยให้เป็นอิสระโดยการจ่ายค่าไถ่
2.3 จ่ายราคาเพื่อปลดปล่อยให้เป็นอิสระจากการเป็นทาส
3 การทรงไถ่ของท่านเป็นความจริงที่ได้เกิดขึ้นแล้ว (เอเฟซัส 1:7
3.1 เป็นสิ่งที่เกิดขึ้นแล้วในอดีต กล่าวคือ ขณะนี้เราได้รับความรอดโดยการไถ่แล้ว ท่านได้รับการไถ่ตั้งแต่วินาทีที่ท่านเชื่อใน  พระเยซูคริสต์
3.2 ท่านได้รับการไถ่โดยพระคุณ
3.3 บาปทั้งหลายของท่านได้รับการอภัยแล้ว
3.3.1 คำว่า “การอภัย” ตามพจนานุกรมฉบับมีเรียม เว็บสเตอร์ หมายถึง การปลดปล่อยให้พ้นจากความผิดหรือโทษอันเนื่องมาจากบาป
4 การไถ่ของท่านเป็นนิรันดร์
4.1 พระเยซูทรงใช้พระโลหิตของพระองค์เองเพื่อซื้อการไถ่อันเป็นนิรันดร์ให้แก่ท่าน (ฮีบรู 9:12)
4.2 พระโลหิตของพระเยซูคือราคาที่ถูกจ่ายเพื่อการไถ่ของท่าน
4.3 สำหรับผู้เชื่อในปัจจุบัน การไถ่หมายความว่า พระเยซูทรงจ่ายราคาเพื่อปลดปล่อยเราให้เป็นอิสระอย่างสมบูรณ์จากกิจการทั้งปวงของมารตลอดนิรันดร์กาล
สรุป
ในพระคริสต์ เราได้รับการไถ่แล้ว! การทรงไถ่เป็นสิ่งที่เป็นของเราในเวลานี้ ดังนั้น เราจึงควรค้นหาว่าการไถ่นำสิ่งใดมาสู่ชีวิตของเรา และเรียนรู้ว่าจะดำเนินชีวิตในความจริงแห่งการทรงไถ่ได้อย่างไร
คำถามอภิปราย
1. ผู้เชื่อได้รับการทรงไถ่เมื่อใด?
2. ฮีบรู 9:12 กล่าวถึงการทรงไถ่ของเราว่าอย่างไร?
3. การทรงไถ่มีความหมายอย่างไรต่อผู้เชื่อในปัจจุบัน?

